

**สถาบันประสาทวิทยา ชี้นวดต้นคอเสี่ยงอันตราย เหตุเป็นศูนย์รวมอวัยวะสำคัญ**

**กรมการแพทย์ โดยสถาบันประสาทวิทยา**  แนะชี้นวดต้นคอเสี่ยงอันตราย เพราะเป็นศูนย์รวมอวัยวะสำคัญ มีทั้ง หลอดเลือด และกระดูก ไม่ได้มีแต่กล้ามเนื้อ นวดผิดชีวิตเปลี่ยนตั้งแต่ อัมพฤกษ์ อัมพาต จนเสียชีวิต เพราะกระดูกข้อ มีแค่ 2 ข้อ ที่หมุนได้ 150 องศา การทำกายภาพยังต้องรับการประเมิน ที่ผ่านมาเคยมีผู้ป่วยหลอดเลือดฉีกอัมพาตมาแล้ว ด้าน สบส. ส่งเจ้าที่ตรวจสอบ คลินิกนวดามแบบแผนหรือไม่ โดย ใช้ พ.ร.บ.สถานประกอบการเพื่อสุขภาพ กำชับ

**พญ.ศรัญญา ยุทธโกวิท นายแพทย์ชำนาญการพิเศษ สถาบันประสาทวิทยา กรมการแพทย์** กล่าวว่า ต้นคอเป็นศูนย์รวมของอวัยวะสำคัญ มีเส้นเลือดใหญ่เลี้ยงสมองส่วนสมองหน้า กระดูกต้นคอจึงมีความสำคัญมาก แม้แต่การกายภาพบำบัดที่บริเวณต้นคอต้องอยู่ภายใต้การกำกับดูแลของแพทย์ ต้องมีการประเมินเป็นระยะ เพราะหากมีการจับกด หรือ ใช้แรง อาจกระทบต่อหลอดเลือดได้ การนวดที่บริเวณต้นคอหากผิดพลาด หรือ แรงไป อาจส่งผลให้หลอดเลือดบริเวณต้นคอฉีกขาด กลายเป็นอัมพฤกษ์ อัมพาต ได้ เหตุการณ์พบได้ในคนที่มีอายุน้อย 20-30 ปี ก็เคยพบมาแล้ว และเป็นข่าวที่สถาบันประสาทต้องออกมาเตือนถึงการนวด ส่วนกรณีรายที่เสียชีวิตนั้น จากการดูฟิล์มเอ็กซ์เรย์ ของผู้เสียชีวิตจากข่าว คาดว่ามีภาวะหมอนรองกระดูกคอเสื่อมอยู่ก่อนแล้ว และภาวะหมอนรองกระดูกคอเสื่อมยังพบได้ในคนอายุ 40-50 ปี ขึ้นไป ยิ่งเมื่อมีการนวดมาประกอบกันกับภาวะความเสื่อมของหมอนรองกระดูกคอ อาจเป็นกดทับเส้นประสาทที่มีการเชื่อมต่อ ส่งผลไปไขสันหลัง

พญ.ศรัญญา กล่าวอีกว่า ความเสื่อมของหมอนรองกระดูกคอ เป็นไปตามวัย เกิดจากการก้มเงย ใช้คอบ่อย เมื่อมีภาวะเสื่อมมีอาการปวดเมื่อย แต่ไม่แนะนำให้การนวดหรือ บิดคอ เพราะโดยปกติคอของคนเรา มีข้อกระดูก 7 ข้อ และมีแค่ข้อที่ 1-2 เท่าที่สามารถหมุนได้ 150 องศา ส่วนข้ออื่นๆ ของกระดูกต้นตอ 50-60 องศา เท่านั้น ฉะนั้นไม่ควรบิด หรือ หมุนอย่างเด็ดขาด มิเช่นนั้นอาจเสี่ยงได้รับผลกระทบถึงแต่ชีวิตได้

**ด้าน ทพ.อาคม ประดิษฐ์สุวรรณ รองอธิบดีกรมสนับสนุนบริการสุขภาพ (สบส.)** กล่าวว่า เพิ่งทราบข่าวเรื่องการนวดที่มีคนเสียชีวิต ขณะนี้อยู่ระหว่างให้เจ้าหน้าที่ของกรมฯตรวจสอบว่า ร้านนวดดังกล่าวมีการขออนุญาตถูกต้องหรือไม่ โดยปกติ ร้านนวดแพทย์แผนไทย อยู่ภายใต้การกำกับดูแลของกรมสบส. แต่ใช้กฎหมายของ พ.ร.บ.สถานประกอบการเพื่อสุขภาพ โดยในพื้นที่ต่างจังหวัด ต้องมีการขออนุญาตกับทางสำนักงานสาธารณสุขจังหวัด

สำหรับสิ่งที่จะมีการตรวจสอบคือ การนวดที่เกิดขึ้นถูกต้องตามแบบแผนการนวดหรือไม่ เนื่องจากสถานการณ์ปัจจุบันมักการประยุกตฺนวดในรูปแบบที่หลากหลาย ไม่ได้เป็นไปตามมาตรฐาน หรือ การนวดทำให้ผู้รับบริการได้รับบาดเจ็บหรือไม่ \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
 #กรมการแพทย์ #สถาบันประสาทวิทยา #นวดคอ

-ขอขอบคุณ-   
 8 ธันวาคม 2567